
Ministru kabineta rīkojums Nr. 100
Rīgā 2024. gada 19. februārī (prot. Nr. 7 6. §)
Par valstij piekrītošā nekustamā īpašuma Amatnieku ielā 9B, Skrundā, Kuldīgas novadā, nodošanu Kuldīgas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 pantu un 43. pantu atļaut Finanšu ministrijai nodot bez atlīdzības Kuldīgas novada pašvaldības īpašumā valstij piekrītošo nekustamo īpašumu (nekustamā īpašuma kadastra Nr. 6209 004 0331) – zemes vienību (zemes vienības kadastra apzīmējums 6209 004 0329) 0,06 ha platībā un būvi (būves kadastra apzīmējums 6209 004 0083 007) – Amatnieku ielā 9B, Skrundā, Kuldīgas novadā (turpmāk – nekustamais īpašums), lai atbilstoši Pašvaldību likuma 4. panta pirmās daļas 10. punktam nodrošinātu pašvaldības autonomās funkcijas īstenošanu – palīdzības sniegšanai iedzīvotājiem mājokļa jautājuma risināšanā, kā arī  dzīvojamā fonda veidošanai, uzturēšanai un modernizēšanai.
· 2. Kuldīgas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Pilnvarot Kuldīgas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai zemesgrāmatā.
· 4. Kuldīgas novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. nekustamo īpašumu nostiprināt zemesgrāmatā uz valsts vārda Finanšu ministrijas personā vienlaikus ar Kuldīgas novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Kuldīgas novada pašvaldība nodrošina šā rīkojuma 1. punktā minētās funkcijas īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

